Romas Bubnelis

Romas Bubnelis (g. 1955 m. gegužės 1 d. Veisiejuose, Veisiejų rajonas) – Lietuvos verslininkas, dainininkas.

 Biografija 
1961–1973 m. mokėsi Veisiejų vidurinėje mokykloje, žaidė mokyklos ir Lazdijų rajono rankinio rinktinėse. 1973–1980 m. studijavo Lietuvos žemės ūkio akademijoje, hidrotechnikos inžinierius.

1980–1982 m. Vandens ūkio išteklių tyrimo instituto jaunesnysis mokslo darbuotojas. 1982–1987 m. dainavo Kauno restoranuose „Žalias kalnas“, „Pasimatymas“, „Kaukas“, „Trys mergelės“, vėliau vestuvių fotografas. 1989–1995 m. firmos „LitPoliinter“ pagrindinis akcininkas ir prezidentas. 1992–1993 m. komercinio banko „Ancorobank“ (nuo 1997 m. Medicinos bankashttps://e-seimas.lrs.lt/portal/legalAct/lt/TAK/TAIS.36532) pagrindinis akcininkas ir prezidentas. 1993–1995 m. UAB Lit-Poliinter radijas ir televizija savininkas. 1995 m. kalėjo Lukiškių kalėjime-izoliatoriuje.

1997–1998 m. dienraščio „Lietuvos žinios“ fotokorespondentas. 1998–1999 m. dienraščio „Respublika“ rinkodaros direktorius. 1999–2001 m. kapinių priežiūros reikalų tvarkytojas, dėvėtų drabužių parduotuvės direktorius. 2001–2005 m. UAB „Naujasis aitvaras“, dienraščio „Vakaro žinios“ direktorius. 2005–2007 m. AB „Pagirių šiltnamiai“ generalinio direktoriaus pavaduotojas. 2007–2009 m. alaus daryklos „Gubernija“ generalinis direktorius. 2010–2012 m. bendrovės „Spauda“ generalinis direktorius.Kas yra kas Lietuvoje: Lietuvos pasiekimai 2008. – Kaunas: Neolitas, 2008. – 496 psl.http://manokarjera.cv.lt/Default4.aspx?ArticleId=8091c90f-7e81-4450-aa93-f7e00b532347 

 Šeima 

Žmona – Gerda, vaikai (iš abiejų santuokų) – Aira, Karolis, Gabrielius.Romas Bubnelis: "Tai, kad šiandien esu scenoje - stebuklas!" ve.lt 2008-03-17.Romas Bubnelis: dainininkas, kuris užsiima verslu 15min.lt 2008-07-14. Romas BUBNELIS: aš arba direktorius, arba niekas... 15min.lt 2008-02-25. 

 Muzikinė veikla 
Dainavo dabartinėje grupėje „Rondo“, Kęstučio Lušo, „Versmės“ ansambliuose. Didžiausi pasiekimai: 1982 ir 1984 m. konkursų „Vilniaus bokštai“ laureatas, tarptautinių konkursų Siguldoje (Latvija) ir Pernu (Estija) laureatas. 2008 m. kartu su Aiste Pilvelyte laimėjo populiarų televizijos projektą „Žvaigždžių duetai“. 2012 m. Palangoje buvo tituluotas XII tarptautinio šlagerių festivalio karaliumi.

Išleido autorinių dainų garso kasetę „Salamita“ (1992 m.), kasetę ir kompaktinę plokštelę „Kelionė lietuje“ (1998 m.).https://www.veisiejai.lm.lt/index.php/istorija/21-istorija

 Šaltiniai 

Kategorija:Lietuvos verslininkai
Kategorija:Lietuvos dainininkai